Source: http://docplayer.fi/3613571-Kunnossapitotoiden-suunnittelun-ja-toteuttamisen-perusteet.html
Timestamp: 2018-02-22 19:00:26+00:00
Document Index: 14120836

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

Kunnossapitotöiden suunnittelun ja toteuttamisen perusteet - PDF
Download "Kunnossapitotöiden suunnittelun ja toteuttamisen perusteet"
1 YksityistIEN KUNNOSSAPITO Kunnossapitotöiden suunnittelun ja toteuttamisen perusteet Esko Hämäläinen Jaakko Rahja (toim.) Yksityistiejulkaisut 1
2 YKSITYISTIEN KUNNOSSAPITO Kunnossapitotöiden suunnittelun ja toteuttamisen perusteet Kirjoittaja Esko Hämäläinen Toimittaja Jaakko Rahja Valokuvat Heino Ervasti, Ari Eteläniemi, Juhani Günther, Esko Hämäläinen, Seija Ikonen, Hannele Karhu, Jari Kärkkäinen, Jaakko Rahja, Osmo Rahja, Jouko Ruotsalainen, Markku Saha, Matti Salmela, Sakari Seppälä, Kirsti Suniala, Tarja Takkunen, Jouni Toppi, Hannu Ulvinen, Olli Ylinen, Arctic Machine Oy, Tetra Chemicals Europe Oy, Valio Oy, Veekmas Oy Julkaisija ja kustantaja ISBN (nid.) ISBN (PDF) Taitto ja kuvitus Tuija Eskolin Kirjapaino Painojussit Oy, Kerava,
3 SISÄLLYSLUETTELO ALKUSANAT ASIAHAKEMISTO KESKEISIMMÄT SÄÄDÖKSET YLEISET LÄHTÖKOHDAT Erityyppisiä yksityisteitä Tienpito tieosakkaiden vastuulla Yksityistien liikenneturvallisuus KUNNOSSAPITOTYÖT JA KUNNOSSAPIDON LAATUTASO Kunnossapito on tien hoitoa ja kunnostusta Hyvä kunnossapitotapa Tienpitäjä toimii tiealueella Kunnossapidon laatutaso kohdalleen KUNNOSSAPITOTÖIDEN SUUNNITTELU JA TOTEUTTAMINEN Talousarvion laatiminen Kunnossapidon työmäärät ja kustannukset Kunnossapidon rahoitus Kunnossapidon hankinnat ja yhteistyömahdollisuudet Kunnossapitotöiden turvallisuus Kunnossapidon vuosikierto KEVÄTKUNNOSSAPITO Sorakulutuskerroksen tasaus ja muotoilu Pölynsidonta Kelirikkokorjaukset ja kelirikkoon varautuminen Maakivien poistaminen Tulvavaurioiden korjaaminen KESÄKUNNOSSAPITO Vesakonraivaus Niitto Ojien ja rumpujen kunnostustarpeen selvittäminen Ojien hoito ja kunnostus Rumpujen kunnostus Päällysteet ja pintaukset Liittymien kunnossapito Tasoristeykset Liikennemerkit ja muut laitteet Pylväät, johdot ja kaapelit Tien puhtaanapito Muut kesähoitotyöt SYYSKUNNOSSAPITO Kulutuskerroksen sorastus Aurausviitoitus
4 TALVIKUNNOSSAPITO Auraus ja linkous Aurausvallien madaltaminen ja sohjo-ojat Lumiaidat ja kinostimet Lumen poiskuljetus Talvihöyläys eli polanteen tasaus Liukkaudentorjunta Ojien ja rumpujen talvikunnossapito Jäätiet SILLAT Sillan kuntotarkastukset Sillan hoito Sillan kunnostus METSÄTEIDEN ERITYISPIIRTEET Raskaan liikenteen erityistarpeet ja -vaikutukset Kohtaamis- ja kääntöpaikat sekä varastopaikat Metsätien sulkeminen Talvitie LÄHTEET LIITTEET PALVELUHAKEMISTO
5 TÄMÄ KANNATTAA LUKEA ALUKSI Tieto on arvokasta pääomaa myös yksityisteiden tienpidossa ja hallinnossa. Suomen Tieyhdistyksen Yksityistiejulkaisut-sarjassa on jo aiemmin ilmestynyt muutamia oppaita yksityisteiden tienpitoon. Kirja Yksityistien parantaminen antaa nimensä mukaisesti suuntaviivoja tien parantamisen suunnitteluun ja toteuttamiseen. Tiekunnan hallintoon ja yksityistielakiin on paneutunut opas Tiekunta ja tieosakas, josta liki 20 vuoden aikana on ehditty ottamaan useitakin päivityksiä ja joka vuoden 2013 alussa ilmestyy uudistettuna nimellä Yksityisteiden hallinto. Yhdistys on tehnyt myös Yksityisteiden tienkäytön pelisäännöt -oppaan. Tällä kertaa Yksityistiejulkaisut-kirjasarja saa jatkoa paljon odotetulla, teiden kunnossapitoa käsittelevällä oppaalla. On helppo ymmärtää, että kun talossa katto vuotaa, kannattaa se korjata ennen kuin kosteus ja home leviävät ja kaikki rakenteet joudutaan uusimaan. Sama pätee tiehen; on kovin viisasta ja taloudellista omaisuuden hoitoa tehdä tarpeelliset kunnossapidon työt ajallaan ja oikeilla tavoilla sekä myös oikeilla laitteilla ja materiaaleilla. Kustantaja toivoo, että tämä opas antaa eväitä tällaiseen viisaaseen yksityistien kunnossapitoon. Aikanaan 1980-luvulla TVH ja sittemmin 1990-luvun lopulla Tielaitos tekivät ohjeen yksityisten teiden kunnossapidosta. Mainioiden teosten paperiversioita ei kuitenkaan enää vuosiin ole ollut saatavilla. Niinpä tälle vuosikymmenelle tultaessa Tieyhdistys sopi liikenneviranomaisen kanssa, että on paikallaan saada aikaiseksi uusi, nykyajan olosuhteisiin sopiva kunnossapito-opas. Sellainen on nyt kädessäsi. Kirjan tuottamisessa on uutterana käsikirjoittajana toiminut diplomi-insinööri Esko Hämäläinen Suomen Yksityistiepalvelu Oy:stä ja toimittajana allekirjoittanut, diplomi-insinööri Jaakko Rahja Suomen Tieyhdistyksestä. He ovat osallistuneet myös julkaisun viimeistelyyn, jossa toki kaikkein oleellisimman ja näyttävimmän työn on tehnyt Tuija Eskolin Painojussit Oy:stä. Julkaisun toteutuksessa on mukana ollut erityisasiantuntijoiden ryhmä, johon ovat kuuluneet Olli Penttinen Liikennevirasto Asko Pöyhönen Pohjois-Pohjanmaan elinkeino-, liikenne ja ympäristökeskus Kai Paavola ja Martti Halmela Keski-Suomen elinkeino-, liikenne- ja ympäristökeskus Oiva Huuskonen Destia Oy Timo Paavilainen YIT Rakennus Oy Jorma Ranta Vantaan kaupunki Esko Rimppi Ylöjärven kaupunki Jouni Väkevä Metsäteollisuus ry tieisännöitsijät Jukka Heinonen ja Sakari Seppälä Elina Kasteenpohja, Liisi Vähätalo ja Ari Kähkönen Suomen Tieyhdistys ry Suomen Tieyhdistys esittää kiitoksensa kaikille kirjan tekijöille ja asiantuntijoille heidän antamasta erinomaisen arvokkaasta panoksesta. Tällaisen opuksen aikaansaaminen ei olisi mahdollista ilman laajaa osaajajoukkoa, joka on innostunut paneutumaan kunnossapidon salaisuuksiin ja tarjoamaan tietojaan muillekin. Erityiskiitos kuuluu Keski-Suomen ELY-keskukselle, joka myönsi taloudellista tukea tämän opaskirjan toteuttamiseen. Kirjan ilmestymishetkellä Suomen Tieyhdistys täytti 95 vuotta. Olkoon tämä kirja samalla kunnianosoitus menneiden sukupolvien tienpitäjille. Mairen päivänä 2012 Jaakko Rahja Toimitusjohtaja Suomen Tieyhdistys ry 5
6 ASIAHAKEMISTO Asialista... 8, 38 Aukkolausunto Hankinnat... 20, 21, 37 Hoitosopimus... 8, 21 Hoitotyöt... 13, 73 Kaapelit... 36, 40, 50 Kaiteet... 14, 48, 74, 75 Kelirikkokorjaukset... 13, 27, 28 Kilpailuttaminen... 20, 21, 35, 58 Kohtaamispaikka... 14, 55, 79 Kunnanavustus... 8, 19 Kunnossapitotaso... 8, 9, 15, 17, 58, 63 Kunnostustyöt... 13, 74 Kääntöpaikka... 49, 79 Liikennemerkit... 11, 28, 47, 48, 59, 69 Liikenneturvallisuus... 10, 15, 72 Liittymälupa... 14, 43, 45 Liittymät... 11, 14, 34, 37, 38, 43-45, 60, 66 Maakivet... 13, 15, 25, 28-29, 34, 51 Maastoinventoinnit... 34, 50 Materiaalit... 14, 18, 20, 24, 37, 54, 63 Metsätie... 7, 8, 18, 20, 54, 59, Metsätieohjeisto... 78, 79 Näkemät... 11, 32, 33, 43-46, 60 Reunakantavuus... 13, 36 Reunapalteet... 24, 25, 34, 35, 43, 54 Rumpuputket... 27, 34, 37-41, 45, 64-66, 78 Runkokelirikko... 27, 28, 36, 78 Sillan kunnossapitotyöt Sillantarkastus Sivukaltevuus... 24, 25, 34, 54 Suodatinkankaat... 28, 39 Talousarvio Tarjouspyyntö... 20, 21 Tasoristeys... 10, 11, 32, 45-47, 60, 62, 63 Tiealue... 14, 29, 32, 35, 36, 40, 44, 46, 60, 61 Tien leveys... 24, 25, 34 Tienpitovastuu... 7, 8, 45, 46, 51, 73 Tieyksiköinti... 8, 19, 20 Tulvavauriot...1 3, 30, 40 Työturvallisuus... 22, 27, 29, 33, 34, 76 Urakkasopimus Vahingonkorvausvastuu... 9, 10, 21, 48, 50, 63, 72 Valtionavustus... 21, 37, 66 Valvonta Vauriot... 9, 13, 14, 28, 30, 41, 42, 49, Yksityistietoimitus... 7, 14, 36, 50 Ojat... 13, 14, 34-36, 64 Painorajoitus... 28, 47, 73, 78 Parantamistyöt... 13, 74 Pintakelirikko... 24, 51, 54, 61 Poikkileikkaus... 15, 24 Postilaatikot KESKEISIMMÄT SÄÄDÖKSET (www.finlex.fi) Laki yksityisistä teistä, 358/1962 Asetus yksityisistä teistä, 1267/2000 Tieliikennelaki, 267/1981 Maantielaki, 503/2005 Vesilaki, 587/2011 Vahingonkorvauslaki, 412/1974 Rikoslaki, 39/1889 6
7 YLEISET LÄHTÖKOHDAT Erityyppisiä yksityisteitä Yksityistiet voidaan jakaa tie- ja käyttöoikeuksien perusteella kolmeen ryhmään: toimitustiet, sopimustiet ja kiinteistöjen omat tiet. Yksityistienpitoa säätelevä yksityistielaki (Laki yksityisistä teistä, 358/1962) koskee pääasiassa vain toimitusteitä. Toimitustie on yleensä jossakin maanmittaustoimituksessa perustettu tie. Kiinteistöille perustetaan toimituksessa pysyvät tieoikeudet toisten kiinteistöjen alueelle. Tietä käyttävien kiinteistöjen omistajat ovat tien tieosakkaita. Tien kunnossapidosta vastaavat tieosakkaat yhdessä. He voivat toimia joko järjestäytymättömänä tai järjestäytyä toimituksessa tiekunnaksi. Sopimustie syntyy kirjallisella tai suullisella sopimuksella, jolla jollekin kiinteistölle, yritykselle tai henkilölle myönnetään tienkäyttöoikeus. Tällainen sopimus sitoo ainoastaan niitä, jotka ovat sen tehneet tai hyväksyneet sekä heidän perillisiään. Sopimustien kunnossapidosta vastaavat sopimuskumppanit sopimuksen mukaisesti. Omat tiet ovat yhden kiinteistön alueella olevia metsä-, viljelys- ja muita teitä. Niiden käyttö on jokamiehenoikeuksia lukuun ottamatta lähtökohtaisesti sallittu vain kiinteistön omistajalle tai haltijalle. Oman tien kunnossapidosta vastaa kiinteistö itse. Yksityistie voi olla tarkoitettu tiettyyn käyttötarkoitukseen. Pääasiassa metsätalouden kuljetuksia varten tehtyä yksityistietä kutsutaan yleensä metsätieksi. Vain talvella käytettäviä yksityisteitä ovat talvitiet ja jäätiet. Yksityistie voi olla myös polkutie, jolla ei sallita ajoneuvoliikennettä. Yksityisteitä voi olla myös asemakaava-alueella. Kaavan vahvistaminen ei merkitse yksityistien tienpitovastuun välitöntä siirtymistä tieosakkailta kunnalle. Asia ratkaistaan tapauskohtaisesti maankäyttö- ja rakennuslain mukaisesti. 7
8 Hoito Ylläpito Peruskorjaus Uusinvestointi KUNNOSSAPITO PARANTAMINEN UUDEN TIEN RAKENTAMINEN Tienpito on tien rakentamista, kunnossapitoa ja parantamista. Kunnossapitoon kuuluu hoitotöiden lisäksi ylläpitotöitä, joista tässä julkaisussa käytetään nimitystä kunnostustyöt. Tienpito tieosakkaiden vastuulla Tieosakkaiden on pidettävä yksityistie tarkoitustaan vastaavassa eli lähinnä tieosakkaiden liikenteen edellyttämässä kunnossa. Tiellä on yleensä useampia käyttäjäryhmiä ja tarkoituksia. Tien varrella on asuinkiinteistöjä, maatiloja, metsäkiinteistöjä, lomakiinteistöjä, erilaisia yrityksiä, jne. Tien tarkoitus koostuu tieosakkaina olevien kiinteistöjen liikennetarpeista. Tienpito on hoidettava yhteiseen lukuun. Kaikki tieosakkaat ovat velvollisia osuutensa eli tieyksiköittensä mukaan osallistumaan tien pitämiseen sen kokonaistarkoitusta vastaavassa kunnossa. Asutulla tiellä kaikki tieosakkaat osallistuvat tien ylläpitoon niin, että vaikkapa jäte- ja loka-autot pääsevät kulkemaan vaikeuksitta. Myös talviaurauksesta ja hiekoituksesta huolehditaan yhteisesti. Jos tienvarressa on metsää, on kaikkien tieosakkaitten yhdessä huolehdittava, että tie kestää puutavarakuljetukset. Asia ei ole yksin metsänomistajan tai puunostajan vastuulla. Jos puutavarakuljetusten takia on tarpeen parantaa jokin erityisiä kustannuksia aiheuttava kohde, vaikkapa silta tai iso rumpu, voidaan sen osalta varsinaisten tarvitsijoiden maksuosuutta kasvattaa. Kaikkien tieosakkaiden tieyksiköt ja myös ulkopuolisten käyttömaksut on pidettävä ajan tasalla niin, että ne vastaavat todellista tienkäyttöä ja tierasitusta. Tieosakkaiden on huolehdittava tien jatkuvasta kunnossapidosta. Tieosakkaat päättävät itse tien kunnossapitotasosta. Tien eri osilla voi olla erilainen kunnossapitotaso. Päätöksenteko tien kunnossapitotasosta tapahtuu järjestäytyneellä tiellä tiekunnan kokouksessa yleensä talousarviokäsittelyn yhteydessä. Päätökset tehdään tieyksiköiden perusteella enemmistöpäätöksin. Suositeltavaa olisi sisällyttää tiekunnan kokouksen asialistaan vakiokohdaksi tien kunnossapitotasoon ja kunnossapitoon liittyvät asiat. Tästä on esimerkki liitteessä 1. Järjestäytymättömällä tiellä päätöksenteko tapahtuu tieosakkaiden kokouksessa. Enemmistöpäätöksiä ei voida tehdä. Kaikessa päätöksenteossa on pyrittävä yksimielisyyteen. Tämä saattaa merkitä tarvetta kompromissien tekemiseen myös tien kunnossapitotasossa ja välttämättömissä kunnossapitotöissä. Osa yksityisteistä on hoitosopimuksilla kuntien hoidossa. Kunta tekee joko kaikki työt tai vain osan niistä. Usein kunta määrittelee näiden teiden kunnossapitotason. Määrittely tehdään ennen kaikkea määrärahaperustein, ei niinkään tieosakkaiden liikennetarpeiden tai tienpidollisin perustein. Tässä julkaisussa esitetyt kunnossapidon suunnitteluun ja hoito- ja kunnostustöiden toteuttamiseen liittyvät periaatteet sopivat kuitenkin myös kuntien hoidossa oleville yksityisteille. Kunnissa on osana niiden yksityisteiden avustusjärjestelmiä käytössä erilaisia teiden kunnossapitoluokituksia. Ne perustuvat yleensä teiden tieosakasjakaumaan ja arvioituihin liikennemääriin. Kuntien järjestelmät poikkeavat toisistaan huomattavasti. Tähän julkaisuun ei ole sisällytetty esimerkkejä tällaisista kunnossapitoluokituksista eikä mitään keskimääräistä järjestelmää. Teiden luokitteluna käytetään tässä julkaisussa karkeaa kolmijakoa: vilkasliikenteiset yksityistiet, vähäliikenteiset yksityistiet ja metsätiet. Hoito- ja kunnostustöiden työmääristä esitetään joitakin kokemusperäisiä arvioita. Tieosakkaan ja muun tienkäyttäjän oikeudet ja velvollisuudet Tie on normaalisti pidettävä sellaisessa kunnossa, että se kestää tieosakkaiden ja muiden käyttäjien tie- ja käyttömaksuissa huomioon otetut kuljetukset. Kelirikko- ym. rajoitukset koskevat myös tieosakkaita. Tieosakas tai muu luvallisesti tietä käyttävä on velvollinen korvaamaan tien kuntoonpanon, jos tietä on vaurioitettu tahallisesti tai sellaisilla kuljetuksilla, joita ei etukäteen ole otettu huomioon. 8
9 Ennen tiedossa olevia suurempia kuljetuksia tai sellaisten jo ollessa käynnissä kannattaa pitää tiellä katselmus ja ottaa tiestä valokuvia. Tien vaurioituminen on helpommin toteen näytettävissä. Tietä on aina käytettävä liikennesäädösten ja määräysten mukaisesti. Tietä tai sen laitteita ei saa vaurioittaa tai vahingoittaa säädösten vastaisella tai huolimattomalla ajotavalla. Ylikuormat tai liian korkeat tai liian leveät kuormat saattavat aiheuttaa vaurioita. Ylinopeus tai muutoin holtiton ajaminen on turvallisuusriski, mutta vahingoittaa yleensä ainakin tien kulutuskerrosta. Tien voidaan katsoa vaurioituneen, jos tiellä tarvitaan kunnostustöitä, esimerkiksi lisäsorastusta, urien ja painumien korjausta tai painuneiden ojien ja rumpujen korjausta. Jos on tarpeen lisätä vain tavanomaisia hoitotöitä, esimerkiksi muotoilua tai tasausta (höyläystä tai lanausta), on kysymyksessä tien normaali kuluminen. Liikennemerkkien kaatamiset, aurausviittojen katkomiset ja vastaavat ovat vaurion aiheuttamista, jopa rikoslaissa tarkoitettua vahingontekoa. Tien roskaaminen tai likaantuminen, esimerkiksi metsänkorjuussa tai lietteenajossa, aiheuttaa lisäkunnossapitotöitä, mutta ei ole tien vaurioittamista. Roskaaja tai likaaja on lähtökohtaisesti kyllä puhdistamis- tai maksuvelvollinen. Tie on yksityistielain mukaan pidettävä riittävän hyvässä kunnossa yhteiseen lukuun. Tieosakas voi vaatia korkeampaa kunnossapitotasoa kuin, mihin muut tieosakkaat katsovat olevan tarvetta. Tieosakkaan vaatimukset saattavat huomattavasti poiketa tavanomaisista ja yleisesti käytetyistä kunnossapitotasotavoitteista. Tällaisissa tapauksissa tieosakkaan on vastattava tason nostamisesta aiheutuvista lisäkustannuksista. Tieosakas ei tiekunnallisella tiellä itse saa tehdä kunnossapitotöitä ilman hoitokunnan tai toimitsijamiehen lupaa tai tilausta. Järjestäytymättömällä tiellä tilanne on toinen. Kunnossapitotöistä pitäisi sopia yhteisesti. Usein käy kuitenkin niin, että tieosakas joutuu jonkin työn tekemään ja hakemaan sitten muita osallistumaan kustannuksiin. Urissa ajaminen vaurioittaa tietä entisestään. Yksityistielaki 22 Jokainen, joka on saanut oikeuden tiehen, on velvollinen tieosakkaana osuutensa mukaan tekemään ja pitämään kunnossa tietä. Vahingonkorvausvastuu Tieosakkaat ovat yhteisesti vastuussa myös tienpidosta tai sen laiminlyönnistä aiheutuneista vahingoista. Myös vastuu jakautuu tieyksiköiden mukaisesti. Jokainen tieosakas ja muukin tienkäyttäjä on kuitenkin luonnollisesti itse vastuussa tielle tahallaan tai tuottamuksellisesti aiheuttamistaan vaurioista. Tienpitäjä ei ole vastuussa yksittäisten tieosakkaiden tai muiden tienkäyttäjien vahingoissa, jos yhteisesti sovittua kunnossapitotasoa on noudatettu ja mitään laiminlyöntejä ei ole tapahtunut. Vahingon- 9
10 Tienpitäjä voi olla peräti rikosoikeudellisessa vastuussa, jos se laiminlyö todetusta vaarasta varoittamisen ja antaa tilanteen jatkua ennallaan. Jopa hengenvaara saattaa olla olemassa esimerkiksi jääteillä ja rikkonaisilla silloilla. Jokainen tienkäyttäjä on velvollinen ilmoittamaan tiellä olevasta vaaraa aiheuttavasta esteestä tienpitäjälle tai poliisille. Esteestä on heti pyrittävä varoittamaan muita tienkäyttäjiä esimerkiksi merkitsemällä se. Yleisin tällainen merkintä lienee tiessä olevaan reikään tökätty havu. Jos tien asioita hoitamaan on perustettu tiekunta, voi se ja sen toimielin ottaa vastuuvakuutuksen mahdollisten vahinkotapausten varalle. Vauriot on korjattava mahdollisimman nopeasti. Laiminlyönnit voivat tulla kalliiksi. korvausvelvollisuus edellyttää tahallisuutta tai tuottamusta eli käytännössä yleensä jonkin toimenpiteen laiminlyöntiä. Tienpitäjä on isännänvastuussa myös urakoitsijan aiheuttamasta vahingosta. Urakoitsija saattaa puolestaan olla vastuussa tiekunnalle, jos kysymyksessä on sopimusrikkomus. Vahinkotapahtuman ennalta-arvaamattomuus merkitsee yleensä tiekunnan vapautumista korvausvastuusta. Kaikkeen ei voi varautua eikä tienpitäjä kaikesta tiellä tapahtuvasta voi olla vastuussa. Yksityistien liikenneturvallisuus Yksityisteillä tapahtuu vuosittain useita kuolemaan johtaneita onnettomuuksia. Lisäksi loukkaantumiseen tai aineellisiin vahinkoihin johtavia onnettomuuksia on runsaasti. Merkittävimmät liikenneturvallisuuspuutteet yksityisteillä liittyvät huonoihin näkemiin liittymissä ja tasoristeyksissä. Rattijuopumus on myös yleinen onnettomuuksien syy. Liian suuri tilannenopeus on syynä suuressa osassa onnettomuuksia. Yksityisteillä on voimassa yleisrajoitus 80 km/h, jos liikennemerkein ei ole muuta ilmoitettu. Tämä on yksityisteillä yleensä kuitenkin aivan liian suuri nopeus. Yksityistiet ovat kapeita, mut- 10
11 kaisia ja mäkisiä. Lisäksi ne usein kulkevat kiinteistöjen pihapiirissä. Nopeusrajoitusten käyttäminen on useilla teillä perusteltua. Varmimmin noudatetaan oikeansuuruiseksi ja perustelluksi koettua rajoitusta. Pidemmällä matkalla tällainen voisi olla km/h ja pistekohtaisesti esimerkiksi km/h. Rautatien tasoristeyksen kohdalla suositellaan 40 km/h tai sitä alempaa nopeusrajoitusta. Tässä julkaisussa on ohjeita liittymien, tasoristeyksien ja muiden näkemäalueiden mitoituksesta ja raivauksesta sekä aurausvallien madaltamisesta. Kiinteistöliittymien ja muiden yksityisteiden liittymien kunnossapito kuuluu liittyjälle, mutta tienpitäjä voi antaa siihen liittyviä ohjeita. Julkaisussa annetaan ohjeita myös liikennemerkkien käytöstä. Liikenneturvallisuutta voidaan parantaa mm. liittymien pakollista pysähtymistä tai väistämisvelvollisuutta osoittavilla merkeillä sekä nopeusrajoitusmerkeillä. Liikennemerkit on pidettävä kunnossa ja puhtaana. Pysyvän liikenteenohjauslaitteen yksityistielle asettaa tienpitäjä saatuaan siihen kunnan suostumuksen. Maantieliittymässä STOP-merkin tai kärkikolmion asettaminen kuuluu kuitenkin maantien pitäjälle. Tilapäisiä varoitusmerkkejä tienpitäjä voi asettaa tarvittaessa ilman kunnan suostumusta. Tällaisia ovat mm. kelirikkomerkit ja tietyömerkit. Tieympäristön turvallisuutta voidaan näkemäraivausten lisäksi parantaa poistamalla tiealueelta ja maanomistajien suostumuksella sen viereltä törmäysvaaralliset kivet ja puut. Rumpujen ja siltojen kaiteiden on oltava kunnossa. Heijastinten ja heijastinliivien käyttäminen myös yksityisteillä on tärkeää. Kevyen liikenteen turvallisuus paranee merkittävästi. Samoin polkupyörien valolaitteiden on oltava kunnossa. Hevosajoneuvojen ja ratsukkojen näkyvyyden lisäksi tärkeää on niiden oikeanlainen ja turvallinen kohtaaminen. 11
13 KUNNOSSAPITOTYÖT JA KUNNOSSAPIDON LAATUTASO Kunnossapito on tien hoitoa ja kunnostusta Hoitotöillä varmistetaan tien päivittäinen liikennöitävyys ja turvallisuus. Kunnostustöillä säilytetään tien käyttökelpoisuus ja rakenteellinen kunto. Säännöllisellä ja oikein toteutetulla kunnossapidolla voidaan välttää järeämmät ja kalliimmat parantamistoimet. Kunnossapitokustannukset ja tiemaksut nähdään valitettavan usein kiusallisena vuosittaisena menona, vaikka kysymys on tien elinkaaren pidentämisestä ja pikemminkin rahan säästämisestä. Erityisesti ojien ja rumpujen hoidon ja kunnostuksen laiminlyöminen rapauttaa tien nopeasti. Vesi seisoo tiellä ja ojissa. Tien reunakantavuus ja koko tien kantavuus heikkenevät. Kantavuutensa menettänyt tie painuu, muodonmuutokset jäävät pysyviksi. Tie on pakko korjata. Myös siltojen säännöllisen tarkastamisen ja kunnossapidon laiminlyönti nopeuttaa vaurioiden syntymistä ja laajenemista. valliseen ja ympäristön kannalta oikeaan toteuttamistapaan. Kunnostusta järeämmät ylläpitotoimet ovat tien parantamista. Säännöllisestä kunnossapidosta huolimatta tie kuluu liikenteen rasituksesta sekä myös painuu kerrosten riittämättömyyden ja heikon pohjamaan takia. Tieosakkaiden kuljetukset ja/tai ulkopuolinen liikenne saattavat lisääntyä. Raskaan liikenteen määrä kasvaa, eikä tien kantavuus enää riitä. Rummut ja sillat tulevat kestoikänsä päähän. On tien peruskorjauksen tai sillan uusimisen aika. Yksityisteiden parantamishankkeiden suunnittelua ja toteuttamista käsitellään Suomen Tieyhdistyksen julkaisussa Yksityistien parantaminen, ks. lähdeluettelo. Hoitotöitä ovat: kesähoito (muotoilu, tasaus, pölynsidonta, päällysteiden ja pintausten hoito, vesakonraivaus, niitto) talvihoito (aurausviitoitus, lumen poisto, talvihöyläys eli polanteen tasaus, liukkaudentorjunta, ojien ja rumpujen talvikunnossapito, jääteiden kunnossapito) muu hoito (liittymien hoito, tiehen kuuluvien laitteiden hoito) Kunnostustöitä ovat: tien sorastus ojien ja rumpujen kunnostus muu kunnostus (maakivien poisto, tulvavaurioiden korjaus, pienten kelirikkovaurioiden korjaus, routavaurioiden ehkäiseminen) Sillan kunnossapitoon kuuluvat: sillan tarkastukset hoitotyöt (mm. puhtaanapito, vedenjohtolaitteiden puhdistus, paikkamaalaukset) kunnostustyöt (mm. kaiteiden korjaus, teräsrakenteiden maalaus ja korjaus) Tässä julkaisussa esitetään hoito- ja kunnostustöiden ajoitukseen ja toteuttamiseen liittyvät keskeisimmät periaatteet. Lisäksi huomiota kiinnitetään töiden tur- Yksityistielaki 6 Tienpito käsittää tien tekemisen ja kunnossapidon. Tien tekemisellä tarkoitetaan uuden tien rakentamista sekä ennestään olevan tien siirtämistä, levittämistä ja muuta parantamista. Tien kunnossapidoksi katsotaan toimenpiteet, jotka ovat tarpeen tien pysyttämiseksi sen tarkoitusta vastaavassa kunnossa, niihin luettuina tien aukipitäminen talvella ja puhtaanapito. 13
14 Hyvä kunnossapitotapa Hyvä kunnossapito yksityisteillä koostuu seuraavista yleisistä periaatteista kaikissa hoito- ja kunnostustöissä. Luetteloa tulee kullakin tiellä miettiä soveltaen. Kattavasti kaikki kohdat tulevat varmastikin noudatettavasti vain kaikkein vilkkaimmin liikennöidyillä teillä. kunnossapito toteutetaan taloudellisesti pyrkimättä kuitenkaan säästämään missään tarpeelliseksi tiedetyssä hoito- tai kunnostustyössä tietä hoidetaan yhteiseen lukuun niin kuin viisas mies tai viisas nainen hoitaa omaa omaisuuttaan tien eri osien erilainen liikenne ja kunnossapitotarve otetaan huomioon, tien eri osilla voi ja kannattaa olla erilainen kunnossapitotaso kunnossapitotöitä tehtäessä pysytään tiealueella, sen ulkopuolella toimitaan vain maanomistajan suostumuksella tai toimituspäätöksellä työt tehdään oikea-aikaisesti ja riittävästi ennakoiden turvallisuutta vaarantavat vauriot korjataan viipymättä ja muut vauriot mahdollisimman pian työmenetelmät ja materiaalit ovat oikeita ja hyväksyttyjä, ne eivät aiheuta vaaraa tai haittaa liikenteelle tai ympäristölle liikennöinti pyritään turvaamaan kaikissa olosuhteissa liikenneolosuhteet ja tieympäristö ovat mahdollisimman turvalliset ja yllätyksettömät tieympäristö on siisti ja hoidettu Niskaoja Sivuoja Tiealueen (rasite) leveys Ajorata Pohjamaa Tien kaikki rakenteet on saatava mahtumaan toimituksessa vahvistetulle tiealueelle. Tienpitäjä on toimivaltainen vain tiealueella. Tienpitäjä toimii tiealueella Sivuoja Yksityistietä perustettaessa on yksityistielain mukaan määrättävä alue, johon myönnetyt tieoikeudet kohdistuvat. Tätä aluetta kutsutaan tiealueeksi. Tieoikeuden haltijoilla eli käytännössä tieosakkailla on pysyvä hallintaoikeus tiealueeseen tienpitotarkoituksessa. Yksityistiehen kuuluvat yksityistielaissa olevan luet telon mukaan ajorata, jalkakäytävä ja polkupyörätie sekä niiden säilymistä ja käyttämistä varten pysyvästi tarvittavat alueet, rakenteet ja laitteet, kuten piennar, luiska, pengermä, oja, väli- ja rajakaista, kohtaamis- ja kääntymispaikka, tiehen liittyvää tienpitoa varten tarvittava varastoimispaikka, valaistuslaitteet ja liikennevalot, silta, rumpu, melueste, lautta laitureineen ja väylineen, kaide ja tiemerkki. Kaikki tien osat ja tiehen kuuluvat laitteet on sijoitettava tiealueelle. Jos tiealueen tarkka sijainti ja leveys ei ole selvillä, saatetaan tarvita yksityistietoimitus, jossa tiealue määritellään. Tien ajorataa voidaan levittää tai tien sivuojia kaivaa tiealueen ulkopuolelle maanomistajan suostumuksella. Tällaiseen alueeseen syntyy suoraan lain nojalla pysyvä tieoikeus eli myös virallinen tiealue leviää. Yksityistien liittymästä maantiehen päätetään maantien tiesuunnitelmassa ja/tai liittymäluvassa. Liittymän kunnossapito on yksityistien tienpitäjän vastuulla. Tiealueen ulkopuoliset laskuojat kunnossapidetään yhdessä muiden hyödynsaajien kanssa vesilain mukaisesti. Yksityistien oikeaoppinen kunnossapito tehdään oikeilla koneilla ja oikeilla materiaaleilla vieläpä oikeaan aikaan. 14
15 Kunnossapidon laatutaso kohdalleen Yksityistien kunnossapidolle ei ole lakisääteisiä laatuvaatimuksia. Tie on yksityistielain mukaan pidettävä sellaisessa kunnossa kuin sen tarkoitus edellyttää. Kullakin tiellä päätetään tämän yleissäännöksen perusteella tien laatutasosta itsenäisesti. Toisaalta kunnossapidosta ei lain mukaan saa aiheutua tieosakkaille kohtuuttomia kustannuksia. Laatuvaatimuksia ei siten saa asettaa liian korkealle. Tie on kuitenkin pidettävä autolla ajettavassa kunnossa. Kiinteistöjä palvelevat kuljetukset täytyy pystyä hoitamaan. Kunnossapitotaso ei saa olla liian alhainen myöskään tien rakenteellisen kunnon kannalta. Esimerkiksi tien kuivatusjärjestelmää ojia ja rumpuja täytyy hoitaa ja kunnostaa säännöllisesti, jotta tien kantavuus ja liikennöitävyys säilyvät. Yksityistielaki 7 Tie on pidettävä sellaisessa kunnossa kuin sen tarkoitus ja siitä tuleva hyöty edellyttävät ottamalla kuitenkin huomioon, ettei kunnossapidosta aiheudu tieosakkaalle kohtuuttomia kustannuksia. Tavoitteellisesta kunnossapitotasosta voidaan suosituksena esittää seuraavanlainen luettelo. Periaatteessa tavoitteet voivat koskea kaikkia yksityisteitä, joskin pienimmillä ja vähäliikenteisimmillä teillä jatkuvasta liikennöitävyydestä voidaan tarvittaessa tinkiä. Tavoitteet ovat: tiellä tulee olla kulutuskerros, jonka pinta on riittävän tasainen, kiinteä ja pölyämätön tien poikkileikkausmuoto on kunnossa tiellä ei saa olla liikennettä haittaavia maakiviä, kuoppia tai muita esteitä tien kunto ei saa kohtuuttomasti haitata liikennöintiä, elinkeinoelämän kuljetustarpeet on huomioitava kelirikko ei lähtökohtaisesti estä elintärkeitä kuljetuksia, kiinteistöihin voidaan kulkea vähintään henkilöautolla sivuojat ja laskuojat toimivat ja niiden toimivuus on varmistettu rummut toimivat ja niiden toimivuus on varmistettu, rummut ovat rakenteellisesti kestävät vesi ei saa lätäköityä tielle tai ojiin kuivatuksen pitää pysyä toimintakykyisenä kaikissa sää- ja ilmasto-olosuhteissa siltojen säännöllisestä tarkastuksesta ja kunnossapidosta on huolehdittu tieympäristöstä on huolehdittu, näkemät varsinkin liittymissä ja rautatien tasoristeyksissä ovat kunnossa liikenneturvallisuudesta on huolehdittu pysyvän asutuksen käyttämä tie on ympärivuotisesti liikennöitävissä, hälytysajoneuvojen kulku on esteetöntä Vaaranpaikkojen merkitseminen ei aina riitä. Pahimmassa tapauksessa tie on suljettava liikenteeltä. Eri hoitotöissä voidaan yksityistiellä päättää yksityiskohtaisemmistakin laatutasotavoitteista. Esimerkkejä tällaisista tavoitteista on esitetty tässä julkaisussa hoitotöiden ajoitusta ja toteutusta käsittelevässä osassa. Liitteenä 6 on yhdistelmä näistä laatutasotavoitteista. 15
17 KUNNOSSAPITOTÖIDEN SUUNNITTELU JA TOTEUTTAMINEN Kunnossapidon suunnittelu on käytännössä tien kunnon ja kunnossapitotarpeen arviointia sekä tarvittaessa tarkempaa selvittämistä ja analysointia, tiedossa olevien puutteiden ja vaurioiden kunnostus- ja korjaamistöiden suunnittelua, työmäärien ja kustannusten arviointia sekä rahoituksen suunnittelua. Tästä kaikesta koostuu yksityistien talousarvio. Kunnossapitotöiden toteuttamiseen liittyy tieosakkaiden oman työn suunnittelua ja toteuttamista, talkoiden järjestämistä, kilpailuttamista, yhteistyötä muiden yksityisteiden kanssa, materiaalihankintoja, urakoiden teettämistä sekä tarvittavien sopimusten tekemistä. Järjestäytymättömällä tiellä kunnossapidosta sovitaan kaikkien tieosakkaiden kesken. Tiekunnallisella tiellä talousarviosta ja tehtävistä kunnossapitotöistä päätetään hoitokunnan tai toimitsijamiehen tekemän valmistelun pohjalta tiekunnan kokouksessa enemmistöpäätöksellä. Liitteessä 2 on pöytäkirjaesimerkki tiekunnan vuosikokouksesta, jossa on tehty runsaasti päätöksiä tien kunnossapitotasosta ja kunnossapitotöiden toteuttamisesta. Talousarvion laatiminen den tai kahden edellisen vuoden toteutumatiedot on hyvä esittää talousarviossa. Vastaavasti esitetään talousarvion tulopuoli eli rahoitussuunnitelma. Tieosakkailta perittävien tiemaksujen suuruus määräytyy tien kannalta välttämättömien ja hyvän kunnossapitotavan mukaisten menojen perusteella. Talousarvion laadinnassa kannattaa huolehtia myös riittävän suuren vararahaston ylläpitämisestä. Vähintäänkin puolen vuoden ellei koko vuoden menoja vastaava summa pitäisi yksityistiellä olla tilillään. Yllättävät tilanteet eivät tällöin olisi niin yllättäviä. Toisaalta ylijäämäisten talousarvioiden tekeminen jatkuvasti vuodesta toiseen ei ole oikein. Eri asia on, jos rahaa kootaan vaikkapa tulevaa suurempaa parantamishanketta varten. Esimerkki yksityistien talousarviosta on liitteenä 3. Talousarvion laatimisesta on lisäohjeita Suomen Tieyhdistyksen julkaisussa Yksityisteiden hallinto, Tiekunta ja tieosakas 2013, ks. lähdeluettelo. YKSITYISTEIDEN HALLINTO Tiekunta ja tieosakas 2013 Esko Hämäläinen Yksityistien talousarviolle ei ole mitään lakisääteistä määrämuotoa. Suositeltavaa on, että talousarvion menopuoli laaditaan eritellen kunkin hoito- ja kunnostustyön työmäärät, yksikköhinnat ja kokonaishinnat. Hallinto- ja muut menot arvioidaan erikseen. Yh- Liitteenä asiakirjamalleja ja yksityistielaki Yksityistiejulkaisut Tietä ylläpidetään yhteiseen lukuun. Tien kunnon arviointi Tien kunnon arviointi tapahtuu tietysti parhaiten tien päällä tien rakenteiden ja kuivatusjärjestelmän tilaa ja puutteita tutkimalla. Sen lisäksi voidaan arvioida esimerkiksi liitteenä 7 olevan taulukon avulla tien kunnossapidon yleistä tilaa. Mitä enemmän kyllä-vastauksia taulukkoon tulee, sitä varmemmin tien kun- 17
18 nossapito on hyvin järjestetty. Jatkuvasti hyvin hoidettu tie siltoineen ja rumpuineen ei tuota yllätyksiä ja isoja, kalliita korjauksia. Vastaavasti mitä enemmän ei-vastauksia taulukkoon tulee, sitä enemmän saattaa kunnossapitoon olla syytä panostaa. Tieosakkaiden on syytä miettiä, mitä voitaisiin jatkossa tehdä paremmin. Säästäminen väärässä kohdassa voi merkitä suuria kustannuksia myöhemmin. Kunnossapidon työmäärät ja kustannukset Yksityistien kunnossapitokustannuksiin vaikuttavia asioita ovat ainakin: tien merkitys ja liikennemäärä sovittu ja tavoiteltu laatutaso ilmastolliset olosuhteet maantieteelliset olosuhteet tien rakenne ja maaperän laatu koko kunnossapidon järjestämis- ja toteuttamistavat osaaminen eli yksittäisten kunnossapitotöiden oikea tekeminen käytettävät koneet ja materiaalit ja niiden saatavuus Näistä tekijöistä löytyvät syyt korkeisiin kunnossapitokustannuksiin, jos sellaisia todetaan. Näistä löytyvät myös keinot kustannusten alentamiseen. Ilmastollisiin ja maantieteellisiin olosuhteisiin ei paljonkaan voida vaikuttaa, mutta kunnossapidon toteuttamistapaa voi muuttaa ja materiaalejakin voi tarvittaessa vaihtaa. Yksityisteiden kunnossapitokustannukset vaihtelevat huomattavasti. Pysyvän asutuksen käyttämän yksityistien keskimääräiset kunnossapitokustannukset ovat kyselytulosten perusteella yleisimmin välillä /km. Vilkkaammin liikennöidyillä teillä kustannukset saattavat olla huomattavastikin suuremmat. Vastaavasti vähäliikenteisemmillä teillä kustannukset ovat pienemmät, noin /km. Myös metsäteillä kunnossapitokustannukset vaihtelevat huomattavasti, keskimäärin kustannukset ovat välillä /km. Näiden karkeiden keskimääräisten kustannustietojen perusteella voidaan arvioida, onko tien kunnossapito hoidettu kohtuullisin kustannuksin. Syy huomattavan korkeisiin tai alhaisiin kustannuksiin on syytä selvittää. Jälkimmäisessä tapauksessa vaarana on säästäminen väärässä paikassa eli joidenkin säännöllisten kunnossapitotöiden laiminlyöminen. Korkeisiin kustannuksiin on yleisimmin syynä edellä esitetystä luettelostakin löytyvät materiaalien ja ura- 18
19 Kunnossapidon rahoitus koitsijoiden huono saatavuus ja kilpailun puute, pitkät kuljetus- ja siirtomatkat sekä korkealle asetetut kunnossapitotasotavoitteet. Kussakin hoito- ja kunnostustyössä tarvittavat työmäärät ja niiden yksikköhinnat vaihtelevat edellä mainituista tekijöistä johtuen niin, että mitään keskimääräisiä, kaikille yksityisteille sopivia ja oikeita lukuja on mahdoton esittää. Karkeita työmääräarvioita on jäljempänä hoito- ja kunnostustöiden ajoitusta ja toteuttamista käsittelevässä osassa. Jokaisella tiellä on syytä seurata myös kunnossapitokustannusten jakautumista eri työkokonaisuuksiin. Vaihtelut eri vuosien välillä voivat olla suuriakin mm. tietyypin, talven lumisuuden sekä toteutettujen kunnostustöiden määrän perusteella. Kunnostustöiden määrän ja osuuden jatkuva pienuus voi olla osoitus vääränlaisesta säästämisestä. Liitteen 3 esimerkkitien jakauma on sen talousarviossa esitettyjen toteutumatietojen perusteella seuraavanlainen: Tieosakkaat rahoittavat tien kunnossapidon pääasiassa itse tieyksiköiden perusteella kerättävin tiemaksuin. Myös muilta tienkäyttäjiltä perittävillä käyttömaksuilla voi joillakin teillä olla merkitystä. Joillakin teillä kunnan kunnossapitoavustus voi kattaa merkittävän osan kustannuksista. Osa kunnista antaa avustuksen hoitamalla vilkasliikenteisimpien yksityisteiden kunnossapidon kokonaan tai osittain. Pankkilainaa ei yleensä käytetä kunnossapidon rahoittamiseen. Ainakin alhaisen koron aikaan sekin on varteenotettava rahoitusvaihtoehto suuremmissa kunnostustöissä, esimerkiksi ojien ja rumpujen kunnostuksessa. Tällaiseen tarkoitukseen rahaa voi- Esimerkkitien kunnossapitokustannusten Esimerkkitien kunnossapitokustannusten jakauma eri vuosina jakauma eri vuosina MUU KUNNOSTUS 0-10 % HALLINTO 0-10 % KESÄHOITO % KUIVATUS 0-20 % SORASTUS 0-20 % TALVIHOITO % MUU HOITO 0-5 % 19
20 daan myös rahastoida keräämällä ylijäämää useamman vuoden ajan. Metsäteillä voi olla käytössä järjestelmä, jossa rahaa kerätään tieosakkailtakin ainoastaan toteutuneisiin kuljetuksiin perustuvilla käyttömaksuilla. Tämä satunnaisiin tuloihin perustuva järjestelmä ei välttämättä ole hyvä pitkäjänteisen ja todellisiin tarpeisiin perustuvan tien kunnossapidon kannalta. Tieyksiköinnistä ja käyttömaksujen suuruuden määrittämisestä on yksityiskohtaisia ohjeita Maanmittauslaitoksen julkaisussa Käsikirja yksityisteiden tienpidon osittelusta sekä Suomen Tieyhdistyksen julkaisussa Yksityisteiden hallinto, Tiekunta ja tieosakas 2013, ks. lähdeluettelo. Kunnossapidon hankinnat ja yhteistyömahdollisuudet Yksityistien kunnossapitoon liittyvien materiaalihankintojen tai urakoitsijoiden hankinnat kannattaa kilpailuttaa, vaikka yksityistielaki tai hankintalaki sitä ei edellytäkään. Kilpailuttaminen on pakollista vain parantamishankkeissa, joihin saadaan yli puolet julkista tukea. Vähimmäistavoitteena kunnossapidon osalta voidaan pitää useamman toimittajan tai urakoitsijan hintatietojen selvittämistä ennen hankintapäätöstä, vaikka varsinaista kilpailua ei järjestettäisikään. Tavanomaista on, että yksityistielle vakiintuvat tietyt tavarantoimittajat ja urakoitsijat. Hintaa tärkeämmäksi muodostuu usein tilauksen helppous ja toimitusvarmuus sekä töiden tekeminen tilaajan haluamaan aikaan. Selvää ylihintaa ei tietenkään kannata maksaa. Kilpailuttaminen kannattaa silloin, kun tarjontaa on tiedossa. Myös yhteistyössä muiden yksityisteiden kanssa voidaan pyrkiä suurempiin ja kiinnostavampiin hankintakokonaisuuksiin. Tieisännöinnin yleistyessä myös yhteishankinnat yleistyvät ja helpottuvat. Säästömahdollisuudet varsinkin materiaalien (murskeet, rumpuputket, ym.) ja erityiskaluston (tiehöylä, höyrynkehitin, ym.) hankinnoissa ovat suuruusluokaltaan yleensä 0-20 %. Esimerkkejä on runsaasti. Suurimmat kustannukset aiheutuvat hoitotöissä yleensä sorastuksesta ja talviaurauksesta. Kunnostustöissä kallista on ojien kunnostus. Näissä töissä on siis kilpailuttamisen kautta saavutettavissa myös suurimmat säästömahdollisuudet. Hankintojen kilpailuttamisesta, tarjouspyyntöjen laatimisesta, tarjouskilpailun ratkaisemisesta sekä sopimusten laadinnasta on ohjeita Suomen Tieyhdistyksen julkaisussa Yksityistien parantaminen, ks. lähdeluettelo. Ne koskevat parantamishankkeita, mutta ovat sovellettavissa myös hoito- ja kunnostustöihin. Kilpailuttamisessa kannattaa tarvittaessa käyttää asiantuntija-apua. Yhteishankintojen koko saattaa yllättää, samoin säästöt. 20
21 Liikenneviraston ohjeessa Yksityisteiden valtionavustukset, ks. lähdeluettelo, on liitteenä erillisohje Yksityinen tiekunta urakan kilpailuttajana. Hankinnoissa on aina syytä käyttää kirjallisia sopimuksia riippumatta siitä, tehdäänkö hankinnat kilpailuttamalla vai suorahankintana ilman kilpailua. Vähimmäisvaatimuksena on tilauksen ja mahdollisen tilausvahvistuksen kirjaaminen ja säilyttäminen. Liitteessä 4 on esimerkki melko seikkaperäisestä ja liitteessä 5 hyvinkin yksinkertaisesta hoitotöihin liittyvästä tarjouspyynnöstä/urakkasopimuksesta. Tässä julkaisussa ei arvioida kuntien hoidossa olevien yksityisteiden kunnossapidon ja hankintojen kehittämismahdollisuuksia. Kuntien hoitosopimusjärjestelmiä on viime vuosina purettu runsaasti ja tiet on siirretty takaisin tiekuntien ja tieosakkaiden hoitoon. Joissakin kunnissa on kehitetty erilaisia alueurakkaratkaisuja, joissa yksityistiet kuuluvat samaan urakkakokonaisuuteen katujen ja kunnan muun kunnallistekniikan kanssa. Kunnossapitotöiden turvallisuus Yksityistien tienpitäjällä on ensisijainen vastuu tienpidosta ja myös siitä mahdollisesti aiheutuvista vahingoista. Urakoitsijalla on lakien ja urakkasopimuksen mukainen vastuu kunnossapitotöiden toteuttamisesta ja turvallisuudesta. Urakoitsijalta on syytä edellyttää voimassa oleva toiminnan vastuuvakuutus. Vastuukysymysten ratkaisemisessa noudatetaan mm. Rakennusurakan yleisiä sopimusehtoja, YSE 1998, joihin on hyvä viitata urakkasopimuksissa ja tilauksissa. Suositeltavaa on, että ainakin vilkasliikenteisimmillä yksityisteillä sekä tienpitäjän puolesta töiden tilaajana ja valvojana toimivat henkilöt että urakoitsijat olisivat suorittaneet maanteiden tienpitoon kehitetyn Tieturva I koulutuksen. Siinä käsiteltävät yleiset turvallisuusasiat ovat pääosin sovellettavissa myös yksityisteiden tienpitoon. Tieturva koulutukseen ja koulutusmateriaaleihin voi tutustua Suomen Pelastusalan Keskusjärjestön internetsivulla Tässä julkaisussa on jäljempänä töiden toteuttamiseen liittyvässä osassa eri hoito- ja kunnostustöiden turvallisuusasioihin liittyvää tietoa. Liikenneturvallisuuden osalta keskeistä on työstä varoittaminen sekä koneiden ja lisälaitteiden oikea merkitseminen. 21
22 Työturvallisuuden kannalta erityisen tärkeää on työntekijöiden havaittavuus sekä oikeat henkilönsuojaimet ja suojavaatetus. Kunnossapitotöiden turvallisuusasioita on esitetty laajemmin maanteiden kunnossapitoon liittyvässä Liikenneviraston ohjeessa Liikennejärjestelyt ja työturvallisuus kunnossapitotyössä, ks. lähdeluettelo. Kunnossapidon vuosikierto Yksityisteiden hoito- ja kunnostustöille esitetään tässäkin julkaisussa yksityisteiden omiin kokemuksiin ja myös tutkimuksiin perustuva suositeltavin toteuttamisajankohta. Työt seuraavat eri vuodenaikoina toisiaan vuosittain toistuvassa samassa järjestyksessä. Voidaan puhua kunnossapidon vuosikierrosta. Kesätyöt ja talvityöt ovat sääolosuhteista johtuen selkeästi toisistaan eroavia ja muodostavat vuosikierron perustan. Kevät on siirtymäaikaa talvesta kesään, tietä valmistellaan talven jäljiltä kesäkuntoon. Vastaavasti syksyllä tietä ruvetaan valmistelemaan taas talvikuntoon. Töiden ajoitus on tietysti tarkempaa kuin pelkän oikean vuodenajan valitsemista. Kukin työ on tehtävä esi merkiksi sääolosuhteiden kannalta oikeaan aikaan, tarvittaessa ennakoiden. Nyrkkisääntö on, että kuivaan tiehen ei juuri pitäisi kajota. Tien muotoilu, tasaus, pölynsidonta ja sorastus tehdään, kun tie on talven tai kevään taikka sateen jäljiltä kostea. Ojien ja rumpujen kunnostus puolestaan kannattaa tehdä kuivimpaan aikaan, kun vesi on matalimmillaan. Kuivatuspuutteet ja korjattavat kohdat on selvitetty jo aiemmin syksyllä ja keväällä korkeamman veden aikaan. Myös siltojen tarkastukset ja korjaukset on parasta tehdä kuivimpaan aikaan. Eri hoito- ja kunnostustöiden tarkempaan ajoitukseen liittyvää tietoa on tässä julkaisussa jäljempänä töiden toteuttamiseen liittyvässä osassa. Yksityistien hoito- ja kunnostustöiden suositeltavat toteuttamisajat Talvihoito Aurausviitoitus Auraus ja linkous Talvihöyläys Liukkaudentorjunta Ojien ja rumpujen kunnossapito Jääteiden kunnossapito Kevät Kesä Syksy Talvi Kesähoito Muotoilu Tasaus Pölynsidonta Päällysteiden ja pintausten hoito Vesakonraivaus Niitto Muu hoito Liittymien hoito Tiehen kuuluvien laitteiden hoito Tien kunnostus Sorastus Ojien kunnostus Rumpujen kunnostus Muu kunnostus Siltojen kunnossapito Siltojen tarkistukset ja hoito Siltojen kunnostus Paras tekoaika Tarpeen vaatiessa 22
23 KEVÄTKUNNOSSAPITO TALVI KEVÄT Auraus, polanteentasaus, liukkaudentorjunta Tasaus, muotoilu, pölynsidonta, vauriokorjaukset Tasaus, sorastus, aurausviitoitus Raivaus ja niitto, kunnostustyöt, vauriokorjaukset SYKSY KESÄ KEVÄTAJAN KUNNOSSAPITOTÖITÄ Tasaus (lanaus) Muotoilu (höyläys) Pölynsidonta Vauriokorjaukset Kevättyöt alkavat kuivatustasauksella ja aurausviittojen poistamisella. Tien muotoilu määrävuosin oikeaan sivukaltevuuteen samoin kuin reunapalteiden poistaminen on kuivatuksen kannalta tärkeää. Pölynsidonta muotoilun tai tasauksen (ns. kevätmuokkaus) yhteydessä on hyvissä sääoloissa ainoa tarvittava kulutuskerroksen hoitotyö koko kesänkin ajaksi. Keväällä tehdään myös liikenteen sujuvuuden kannalta välttämättömät vauriokorjaukset. 23
24 Sorakulutuskerroksen tasaus ja muotoilu Soratien pintakunto määräytyy kulutuskerroksen tasaisuuden, kiinteyden ja pölyävyyden perusteella. Oikean kulutuskerrosmateriaalin käyttäminen on tärkeää. Myös tien poikkileikkausmuoto sivukaltevuudet, leveys, reunapalteet vaikuttavat ratkaisevasti pintakuntoon. Ajoradalle jäävä vesi pehmittää ja reikiinnyttää tien pinnan. Tasaukseen ja muotoiluun liittyvät asiat esitetään tässä kevättöiden yhteydessä koottuna, vaikka varsinkin tasausta tehdään myös kesällä ja syksyllä. Tasauksen ja muotoilun sijaan voitaisiin puhua vain kulutuskerroksen hoitamisesta, varsinkin kun molempia töitä nykyään tehdään samalla kalustolla. Töiden eri tarkoituksen takia ne on kuitenkin tässä esitetty toisistaan erillään. Olisi myös mahdollista puhua edelleen lanauksesta ja höyläyksestä, mutta nimitykset ovat ehkä liiaksi kalustoriippuvaisia. Tasaustahan voi tehdä tiehöylälläkin, ja muotoilua voi tehdä säädettävällä lanalla. Tästäkin syystä tässä julkaisussa käytetään nimityksiä tasaus ja muotoilu. Tasauksen tarkoitus nopeuttaa tienpinnan kuivumista pintakelirikon aikana tasoittaa ajorata ja poistaa pienet kuopat sekoittaa pölynsidontamateriaali tien kulutuskerrokseen Tasauksen ajoitus ja toteutus Keväällä tien sulaminen alkaa kulutuskerroksesta. Tasaaminen nopeutta tien kuivumista ja vähentää pintakelirikosta aiheutuvia haittoja. Muutoin kulutuskerroksen tasaus tehdään tarvittaessa tien epätasaisuuksien ja kuoppien poistamiseksi. Tasaus tehdään tien pinnan ollessa kostea. Rankkasateella tietä ei tasata liejuuntumisen estämiseksi. Pintakelirikon aikana tiepinta tasataan kevyesti niin, että kulutuskerros sekoittuu ja kuivuu nopeasti. Tie tasataan lisäksi syksyllä sorastuksen yhteydessä. Tarvittaessa juuri ennen tien jäätymistä tie tasataan talvea ja talviaurasta varten uudelleen. Saavutettava leikkaussyvyys määräytyy lähinnä käytettävän vetokoneen, tasauslaitteen ja leikkuuterän ominaisuuksien tai tiehöylän painon perusteella. Yksityisteille sopivin laite on moniteräinen, yksitai kaksiakselinen tielana. Vetokoneeksi soveltuu keskikokoinen tai raskas maataloustraktori. Yksityistiellä mäkisyys ja mutkaisuus edellyttävät, että terien korkeutta on voitava säätää ajon aikana. Lanan terien oikea asento myös sivusuunnassa on tärkeä. Lanan tulee levittää sora tasaisesti koko tien leveydelle. Lana ei saa työntää soraa palteiksi tien reunaan. Tarvittaessa terät on varustettava ns. stoppareilla. Traktorin perälevy sopii parhaiten yksittäisten kuoppien leikkaamiseen ja täyttämiseen sekä irtoaineksen tasaukseen lyhyellä matkalla. 24
25 Muotoilun tarkoitus palauttaa oikea sivukaltevuus (3-5 %) niin, että vesi valuu sivuojiin palauttaa oikea sivukaltevuus kaarteissa (< 7 %) niin, ettei kulutuskerrosmateriaalia valu tien reunaan ja ojaan palauttaa ajoradan reunaan siirtynyt kulutuskerrosmateriaali takaisin ajoradalle poistaa reunapalteet, jotka estävät veden pääsyn sivuojiin poistaa kuopat Liian pieni leikkaussyvyys, jää reikäaihio Tiehöylän kuljettajan ammattitaito on lopputuloksen kannalta tärkeää. Leikkaussyvyys Kuoppa alkaa syntyä pian uudestaan Jos kuoppaa ei leikata pohjiaan myöten, syntyy uusi kuoppa samaan paikkaan heti seuraavalla sateella. Muotoilun ajoitus ja toteutus Muotoilu on syytä tehdä vilkkaammin liikennöidyillä yksityisteillä keskimäärin joka toinen vuosi, muilla teillä tapaus- ja tiekohtaisesti harvemminkin. Reunapalteiden poistaminen voidaan tehdä muotoilun yhteydessä tai sivuojien kunnostuksen yhteydessä. Ratkaisevaa on reunapalteiden materiaalin kelvollisuus kulutuskerrokseen. Myös käytettävissä oleva kalusto vaikuttaa tämän työvaiheen ajoitukseen ja toteutukseen. Reunapalteiden poistamisen ja sivuojien kunnostamisen yhteydessä on syytä harkita myös ajoradan kaventamista, jos se on levinnyt tasauksen, muotoilun ja myös talvihoitotöiden kannalta epätarkoituksenmukaisen leveäksi. Liian leveillä tienkohdilla hoitotyöt saattavat vaatia useampia ajokertoja työkoneella. Usein tien reuna jää kuitenkin hoitamatta. Reunapalteet kasvavat. Myös tien reunakantavuus heikkenee. Kulutuskerroksen muotoilu tehdään keväällä roudan sulamisen edistyttyä riittävän syvälle kuitenkin ennen, kuin tie on kuivanut liiaksi. Samassa yhteydessä tehdään pölynsidonta. Myös kulutuskerrosmateriaalia voidaan tarvittaessa lisätä. Varsinainen sorastus tehdään yksityisteillä kuitenkin yleensä syksyllä. Yksityisteillä muotoiluun sopii käytettäväksi säädettävä, nykyaikainen ja riittävän raskas tielana. Hyviin tuloksiin päästään myös kuorma-auton tai trakto- rin alusterällä. Markkinoilla on myös traktorivetoisia kevyitä tiehöyliä. Jos tien kulutuskerros on hyvin ohut tai tiessä on runsaasti maakiviä, on tielana sekä tien muotoiluun että sen tasaukseen sopivin laite. Muotoilu onnistuisi parhaiten tiehöylällä, mutta sitä ei yksityistielle aina helposti löydy. Useimmissa tapauksissa keskiraskas, noin t painoinen kone on sorakulutuskerroksen muotoiluun riittävä. Suurempikin, esimerkiksi t kone sopii kyllä yksityistielle ja saattaa olla tarpeenkin tiiviin murskekulutuskerroksen muotoiluun. Tiehöylällä voidaan tarvittaessa tehdä ensimmäisenä ns. raskashöyläys sivukaltevuuksien korjaamiseksi ja kuoppien leikkaamiseksi. Liian syvään höylääminen ulottuu jo kulutuskerroksen alapuoliseen kantavaan kerrokseen ja sekoittaa sen karkeampaa kiviainesta kulutuskerrokseen. Rakentamattomilla teillä ongelmana ovat yleensä raskashöyläyksessä nousevat kivet. Raskashöyläyksessä sekoitetaan myös reunapalteista irtoava materiaali kulutuskerrosmateriaaliin. Raskashöyläyksen jälkeen voidaan tehdä vielä ns. kevythöyläys, jolla kulutuskerros tasoitetaan ja kivet poistetaan ajoradalta. Kevythöyläys voidaan tarvittaessa korvata tasauksella esimerkiksi tielanalla. Koko lanan levyisillä takapyörillä varustettu lana tiivistää samalla valmiin kulutuskerroksen. Yleensä ei kuitenkaan ole kannattavaa käyttää montaa erilaista kalustoa samassa työkokonaisuudessa. Turvallisuus ja ympäristö Tien tasauksessa ja muotoilussa on huolehdittava liikenteen varoittamisesta ja liikenteelle aiheutuvien vaarojen välttämisestä. Liikennettä varoitetaan tietyömerkein ja tarvittaessa työnaikaisin nopeusrajoitusmerkein. Kaikissa työkoneissa on oltava asianmukaiset varoituslaitteet. 25